አቶ ወንድሙ ለማ ይባላሉ። ደራሲ እና የታሪክ ተመራማሪ ናቸው። በዞኑ ባህልና ቱሪዝም እና መንግስት ኮሙኒኬሽ ጉዳዮች መምሪያ የባህል ታሪክ እና ቅርስ ጥናት እና ልማት ዋና የስራ ሂደት ባለቤት ናቸው። በጋሞ ጎፋ ዞን በአርባ ምንጭ ከተማ በተካሄደው ሶስተኛው የደቡብ ክልል ብሄር ብሄረሰቦች እና ህዝቦች ክልላዊ መንግስት ፌስቲቫል እና አውደ ርዕይ ላይ ተገናኝተን ስለ ዳውሮ ሀብቶች እንዲህ ተጨዋወትን። ዞኑን ወክለው የመጡ የባህል ቡድኖች ዳውሮን በስፍራው የተገኘን ያህል በድንቅ ትወናቸው አስመለከቱን። የተፈጥሮ ስፍራዎቿን፣ ጭፈራዋን፣ ባህል እና ወጓን የሙዚቃ መሳሪያዎቿን ተጠቅመው እዛው ዳውሮ ወስደው መንፈሳችንን አደሱት።